Diari Oficial de la Generalitat Valenciana


Sumari del DOGV 8608, del 07-08-2019 (2019/7994)

RESOLUCIÓ de 26 de juliol de 2019, del president de Turisme Comunitat Valenciana, de concessió d'ajudes dirigides a les entitats locals de la Comunitat Valenciana, Programa 1: "Inversió en adequació i millora dels recursos i serveis turístics"
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8608

Data del DOGV
:   07-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7994


Data del document
:   26-07-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 de juliol de 2019, del president de Turisme Comunitat Valenciana, de concessió d'ajudes dirigides a les entitats locals de la Comunitat Valenciana, Programa 1: "Inversió en adequació i millora dels recursos i serveis turístics" [2019/7994]  
Antecedents de fet  
  
Primer. Per Resolució de 19 de desembre de 2018, del president de Turisme Comunitat Valenciana, es convoquen les ajudes a les entitats locals per a l'any 2019 de Turisme Comunitat Valenciana, dirigides a la millora i la competitivitat dels recursos i les destinacions turístiques de la Comunitat Valenciana, publicada en el Diari Oficial de la Generalitat Valenciana, núm. 8451 del dia 26 de desembre de 2018, per als projectes que s'emmarquen en el programa 1: «Inversió en adequació i millora dels recursos i serveis turístics: 3.012.470,36 euros». Capítol VII.  
  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda, acolliments al programa esmentat, que han donat lloc a la instrucció dels expedients indicats en el document annex, adjunt a aquesta resolució.  
Tercer. D'acord amb el que estableix l'article 9.2 de la resolució de convocatòria, s'ha reunit la Comissió d'Avaluació d'Ajudes, en sessió de data 23 de juliol de 2019, que ha adoptat, entre altres, els acords següents:  
1r. Aprovar la puntuació que ha obtingut cada una de les sol·licituds que han sigut avaluades per l'òrgan instructor en cada un dels subprogrames, i ordenar-les d'acord amb els criteris de valoració establits en l'article 9.2 «Tramitació de sol·licituds», de la Resolució de 19 de desembre de 2018, per la qual es regeix aquesta convocatòria d'ajudes.  
  
2n. Aprovar el cost subvencionable determinat per l'òrgan instructor, després de l'anàlisi de l'actuació per a la qual se sol·licita ajuda en cada un dels subprogrames. S'ha admés una sol·licitud per a una única actuació, excepte els sol·licitants per al tipus d'actuació 9 que podien, a més, presentar una segona sol·licitud per al tipus d'actuació de l'1 a la 8. S'ha donat aquest cas en les sol·licituds presentades pels ajuntaments de Vinaròs, Benidorm, Benicàssim i Finestrat.  
3r. Fixar la intensitat de les ajudes per a cada programa en el percentatge inferior de la franja establida per a cada subprograma en funció del nombre d'habitants:  
  
Programa 1: Inversió en adequació i millora dels serveis i recursos turístics:  
- En municipis de fins a 1.000 habitants: 70 % del cost subvencionable.  
- En municipis entre 1.001 i 5.000 habitants: 65 % del cost subvencionable.  
- En municipis entre 5.001 i 20.000 habitants: 60 % del cost subvencionable.  
- En municipis de més de 20.000 habitants: 50 % del cost subvencionable.  
  
En el cas de mancomunitats, la població resident s'ha calculat després d'aplicar el que estableix la resolució de convocatòria, en la qual s'estableix que aquesta serà la mitjana aritmètica de les poblacions dels municipis que les integren.  
Tot això sense perjudici dels imports màxims de subvenció per beneficiari, establits en cada programa i que s'especifiquen per a cada cas en els documents annex I i II d'aquesta acta.  
4t. Com a resultat d'aquest procés d'assignació d'intensitats d'ajudes, la consignació pressupostària del programa s'esgota sense que hi haja crèdit suficient per a atendre totes les sol·licituds avaluades i informades favorables que s'han baremat, i s'ha produït un empat múltiple en els expedients amb puntuació total de 9,5 punts, sense que hi haja crèdit per a consignar a tots aquests.  
Sobre aquest tema, és procedent tindre en consideració el que preveu l'article 9.4 de la Resolució de 19 de desembre de 2018, que regeix aquesta convocatòria d'ajudes, referit al supòsit d'una relació de sol·licituds amb igual puntuació, en què es diu textualment que:  
«En el cas que, efectuades les operacions descrites, el crèdit pressupostari siga insuficient per a atendre totes les sol·licituds que apareixen en l'ordre de prelació i es produïsca la circumstància que l'últim sol·licitant que obtinga subvenció haja obtingut la mateixa puntuació que els immediatament següents en aquest ordre, tindran preferència en l'adjudicació els sol·licitants que han obtingut una puntuació més alta en la valoració dels criteris d'interés turístic. Si persisteix l'empat, el percentatge de subvenció que hi caldrà aplicar s'ajustarà, disminuint-lo el mínim imprescindible, a fi de concedir ajuda tots els sol·licitants que han obtingut una puntuació igual o superior que els sol·licitants empatats.»  
Sobre la base d'això, i en produir-se un empat a 9,5 punts entre les sol·licituds compreses entre els números 206 i 213 de la relació d'expedients avaluats, s'ha ordenat aquest tram de sol·licituds per la puntuació obtinguda en els criteris d'interés turístic amb crèdit fins a poder incorporar en la relació de sol·licituds favorables les quatre sol·licituds que han obtingut 5 punts en aquest apartat.  
5é Traslladar els acords anteriors a la persona titular de la direcció de Turisme Comunitat Valenciana, que emetrà la proposta de concessió d'ajudes corresponent, que serà elevada al president de Turisme Comunitat Valenciana, que resoldrà sobre aquestes.  
Quart. En data 24 de juliol de 2019, el director de Turisme Comunitat Valenciana ha dictat proposta de resolució de concessió d'ajudes per als sol·licitants que s'indiquen en el document annex a la resolució.  
  
  
  
Fonaments de dret  
  
Primer. La Resolució de 19 de desembre de 2018, del president de Turisme Comunitat Valenciana, per la qual es convoquen les ajudes a entitats locals per a l'any 2019 de Turisme Comunitat Valenciana, dirigides a la millora i la competitivitat dels recursos i les destinacions turístiques de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions; el que disposa la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
Segon. La competència per a dictar aquesta resolució la té el president de Turisme Comunitat Valenciana d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de Turisme Comunitat Valenciana (abans, Agència Valenciana del Turisme, per canvi de denominació de l'entitat de dret públic en virtut del que disposa l'article 12.1 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana), així com l'article 9.5, de la Resolució de 19 de desembre de 2018, esmentada en el fonament primer.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció als sol·licitants de les ajudes que es detallen en el document annex a aquesta resolució, amb indicació de l'actuació que cal subvencionar i l'import de l'ajuda, corresponents al Programa 1: «Inversió en adequació i millora dels recursos i serveis turístics» detallat en l'antecedent primer segons la Resolució de 19 de desembre de 2018, per la qual es regeix aquesta convocatòria.  
L'efectivitat de les subvencions estarà subordinada al compliment de les següents condicions:  
a) La realització de l'activitat per a la qual es concedeix subvenció serà de responsabilitat exclusiva del beneficiari. Així mateix, estaran al seu càrrec els mitjans humans i materials que necessiten per al compliment d'aquesta.  
b) Correspon al beneficiari sol·licitar tots els permisos, les autoritzacions i les llicències que corresponguen a la naturalesa del projecte que cal incentivar.  
c) El beneficiari comunicarà a Turisme Comunitat Valenciana l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
d) El beneficiari haurà de donar la publicitat adequada al caràcter públic del finançament de l'actuació subvencionada. Per al Programa d'inversió en adequació i millora dels recursos turístics, s'instal·larà una placa al lloc o un element objecte de l'actuació en què haurà d'aparéixer el distintiu en què es faça constar que el projecte ha tingut la col·laboració de Turisme Comunitat Valenciana, disponible en l'adreça d'internet: http://www.turisme.gva.es/opencms/opencms/turisme/es/contents/subvencion/distintivos.html.  
e) Qualssevol altres condicions previstes en la Resolució de 19 de desembre de 2018, per la qual es convoquen aquestes ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions; el que disposa la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
f) La justificació de l'actuació objecte d'ajuda, que s'efectuarà només per via telemàtica, haurà de realitzar-se d'acord amb el projecte subvencionat i en els termes fixats en la Resolució de 19 de desembre de 2018 esmentada, i aportar la documentació que indica l'article 13.1 i 2 i en aquesta resolució de concessió.  
g) Quant a la manera d'acreditar el requisit d'estar al corrent de la rendició de comptes anuals davant de la Sindicatura de Comptes, caldrà ajustar-se al que disposa l'article 13.5, de la convocatòria esmentada.  
En el cas que l'entitat local no conste en la pàgina d'internet de la Sindicatura de Comptes, en concret en el document en què se certifiquen totes les entitats que estan al corrent en la rendició de comptes, haurà de presentar certificació individualitzada expedida per la Sindicatura de Comptes que acredite estar-ne al corrent.  
h) El termini de presentació de la documentació justificativa finalitzarà el 29 de novembre de 2019. En el cas de les sol·licituds l'actuació subvencionable de les quals tinga caràcter plurianual, el termini de justificació finalitzarà el 30 de desembre de 2019, per a les partides del projecte que caldrà executar el 2019 i el 15 de juny de 2020 per a les partides del projecte que caldrà executar el 2020.  
i) En cas que l'import del cost subvencionable justificat de manera procedent siga inferior al cost subvencionable establit en la resolució de concessió, l'import de l'ajuda que s'ha de lliurar disminuirà en la mateixa proporció i provocarà la pèrdua parcial del dret al cobrament de l'ajuda concedida.  
j) Sense perjudici del que s'ha exposat anteriorment, en el cas de les sol·licituds en què l'import de l'ajuda que s'ha de lliurar siga el màxim establit en la convocatòria per al programa que hi corresponga, hauran de justificar tot el pressupost d'execució de l'actuació.  
k) En cas que el cost subvencionable justificat de manera procedent siga inferior a l'import mínim establit en cada programa segons consta en l'annex I de la resolució de 19 de desembre de 2018 perquè l'actuació siga subvencionable, es produirà la pèrdua total del dret al cobrament de la subvenció concedida.  
l) En el cas dels projectes bianuals, l'incompliment de l'execució de la primera fase donarà lloc a la pèrdua del dret al cobrament de la totalitat de l'ajuda.  
m) L'alteració d'algunes de les característiques del projecte o l'activitat aprovats, l'incompliment de condicions i terminis establits en la resolució de concessió, la nul·la execució o l'execució parcial de la inversió, la falta o la incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que, en conjunt, excedisquen l'import del cost subvencionable de l'actuació o, en el cas de les sol·licituds en què l'import de l'ajuda que s'ha de lliurar siga el màxim establit en la convocatòria, de l'import total de l'actuació que se subvenciona, podran donar lloc a la pèrdua del dret al cobrament total o parcial de la subvenció concedida.  
Aquestes ajudes es consideraran acceptades per cada un dels interessats si en un termini de quinze dies naturals, a comptar de la notificació d'aquestes, no han comunicat a Turisme Comunitat Valenciana la renúncia a la subvenció.  
  
Segon  
Publicar aquesta resolució en el Diari Oficial de la Generalitat Valenciana, amb efectes de notificació.  
  
Contra aquesta resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius, en el termini de dos mesos comptats des del dia següent al de la notificació d'aquesta i, potestativament, podrà interposar-se recurs de reposició davant de l'òrgan que ha dictat l'acte, en el termini d'un mes, a comptar del dia següent al de la notificació d'aquesta. Tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 de juliol de 2019. El president de Turisme Comunitat Valenciana: Francesc Colomer Sánchez.